אל-בס

אל-בַּס (בערבית: مخيم البص, בתעתיק מדויק: מֻחַ֫'יַּם אלבץ) הוא מחנה פליטים פלסטינים השוכן כקילומטר וחצי דרומית לעיר צור במחוז דרום לבנון שבאזור דרום לבנון.

 היסטוריה 
המחנה נבנה על ידי ממשלת צרפת בשנת 1939 עבור פליטים ארמנים שהגיעו מארמניה. בשנת 1948 המחנה קלט פליטים פלסטינים שהגיעו מאזור הגליל בעקבות מלחמת העצמאות, והארמנים גורשו לאזור ענג'ר.مخيم البص - الأونروا  

 גאוגרפיה ודמוגרפיה 
שטח המחנה הוא כ-0.8 קמ"ר. מספר הפלסטינים במחנה הרשומים ברישומי אונר"א הוא כ-10,000 נפש, רובם כאלו שגרו בכפרים וערים בצפון ישראל, כגון א-דאמון, כפר כנא, ג'ש וחיפה.مخيم البص للاجئين - شبكة أخبار اللاجئين الفلسطينيين في لبنان  

 תעסוקה 
תושבי המחנות עובדים בדרך כלל בחקלאות ובעבודות בנייה עונתיות. תושבי המחנה מתגוררים בבניינים שנבנו מלבני בטון ("בלוקים"), שחלקם נבנו על ידי הפליטים עצמם. מערכות המים, התברואה וניקוז מי הגשמים שוקמו בין השנים 2007–2008.

 הערות שוליים 

קטגוריה:לבנון: יישובים
קטגוריה:מחנות פליטים פלסטיניים בלבנון